CELEX: 32017D0388
Language: lv
Date: 2017-03-06 00:00:00
Title: Komisijas Lēmums (ES) 2017/388 (2017. gada 6. marts), ar ko apstiprina Lielbritānijas un Ziemeļīrijas Apvienotās Karalistes dalību Eiropas Parlamenta un Padomes Regulā (ES) 2016/794 par Eiropas Savienības Aģentūru tiesībaizsardzības sadarbībai (Eiropolu)

7.3.2017   
            
            
               LV
            
            
               Eiropas Savienības Oficiālais Vēstnesis
            
            
               L 59/39
            
         KOMISIJAS LĒMUMS (ES) 2017/388
   (2017. gada 6. marts),
   ar ko apstiprina Lielbritānijas un Ziemeļīrijas Apvienotās Karalistes dalību Eiropas Parlamenta un Padomes Regulā (ES) 2016/794 par Eiropas Savienības Aģentūru tiesībaizsardzības sadarbībai (Eiropolu)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā 21. protokolu par Apvienotās Karalistes un Īrijas nostāju saistībā ar brīvības, drošības un tiesiskuma telpu un jo īpaši tā 4. pantu,
   tā kā:
   
               (1)
            
            
               Apvienotā Karaliste ar 2016. gada 16. decembra vēstuli paziņoja Padomes priekšsēdētājam par savu vēlmi akceptēt Eiropas Parlamenta un Padomes Regulu (ES) 2016/794 (1).
            
         
               (2)
            
            
               Apvienotā Karaliste jau piedalās Eiropolā, kā noteikts ar Padomes Lēmumu 2009/371/TI (2). Attiecībā uz Apvienotās Karalistes dalību Regulā (ES) 2016/794 nav minēti kādi konkrēti nosacījumi un nav nepieciešami pārejas pasākumi.
            
         
               (3)
            
            
               Tāpēc būtu jāapstiprina Apvienotās Karalistes dalība Regulā (ES) 2016/794.
            
         
               (4)
            
            
               Lai ļautu Apvienotajai Karalistei turpināt dalību Eiropolā no 2017. gada 1. maija, kad sāk piemērot Regulu (ES) 2016/794, šim lēmumam būtu jāstājas spēkā nākamajā dienā pēc tā publicēšanas,
            
         IR PIEŅĒMUSI ŠO LĒMUMU.
   1. pants
   Tiek apstiprināta Lielbritānijas un Ziemeļīrijas Apvienotās Karalistes dalība Regulā (ES) 2016/794.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2017. gada 6. martā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  Eiropas Parlamenta un Padomes Regula (ES) 2016/794 (2016. gada 11. maijs) par Eiropas Savienības Aģentūru tiesībaizsardzības sadarbībai (Eiropolu) un ar kuru aizstāj un atceļ Padomes Lēmumus 2009/371/TI, 2009/934/TI, 2009/935/TI, 2009/936/TI un 2009/968/TI (OV L 135, 24.5.2016., 53. lpp.).
   
      (2)  Padomes Lēmums 2009/371/TI (2009. gada 6. aprīlis), ar ko izveido Eiropas Policijas biroju (Eiropolu) (OV L 121, 15.5.2009., 37. lpp.).